Diari Oficial de la Generalitat Valenciana


Sumari del DOGV 9760, del 05-01-2024 (2023/12775)

RESOLUCIÓ de 13 de desembre de 2023, del secretari autonòmic de Planificació, Informació i Transformació Digital, de la Conselleria de Sanitat, per la qual s'aprova la modificació intradepartamental del mapa sanitari de la Comunitat Valenciana, amb modificació d'adscripció de professionals sanitaris, de les zones bàsiques 9 i 10 del Departament de València Clínic-Malva-rosa.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9760

Data del DOGV
:   05-01-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/12378


Data del document
:   13-12-2023

Organisme emissor
:   Conselleria de Sanitat

Tipus de document
:   Resolució

Anàlisi jurídica

RESOLUCIÓ de 13 de desembre de 2023, del secretari autonòmic de Planificació, Informació i Transformació Digital, de la Conselleria de Sanitat, per la qual s'aprova la modificació intradepartamental del mapa sanitari de la Comunitat Valenciana, amb modificació d'adscripció de professionals sanitaris, de les zones bàsiques 9 i 10 del Departament de València Clínic-Malva-rosa. [2023/12691]  
 Vista la proposta de resolució emesa per la Secretaria Autonòmica de Planificació, Informació i Transformació Digital, i en l'exercici de les competències en matèria d'ordenació del mapa sanitari que se m'atribuïxen en el Decret 205/2018, de 16 de novembre, del Consell, pel qual s'aprova el mapa sanitari de la Comunitat Valenciana, (DOGV 8440 / 10.12.2018), resolc:  
  
Primer  
Que s'aproven les modificacions intradepartamentals del mapa sanitari, amb modificació d'adscripció de professionals sanitaris de les zones bàsiques 9 i 10 del Departament de Salut de València Clínic-Malva-rosa, i per la qual es crearan dos zones bàsiques noves, la 17 i la 18, a partir de les anteriors, sense que això afecte el funcionament dels centres ni a la plantilla que els atén actualment.  
  
Segon  
Que es remeta comunicació al Consell de Salut de la Comunitat Valenciana de les modificacions territorials que es duran a terme.  
  
Tercer  
La present resolució es publicarà en el Diari Oficial de la Generalitat Valenciana, per raons d'interés públic, a l'empara del que s'estableix en l'article 7.6 del Decret 205/2018, de 16 de novembre, del Consell, pel qual s'aprova el mapa sanitari de la Comunitat Valenciana, així com en la pàgina web de la conselleria amb competències en matèria de sanitat.  
D'acord amb el que establixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu, en els terminis i davant els òrgans que s'indiquen a continuació:   
a) El recurs de reposició s'haurà d'interposar davant l'òrgan que va dictar l'acte, en el termini d'un mes des de l'endemà de la publicació de la present resolució.   
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana, en el termini de dos mesos des de l'endemà de la publicació de la present resolució.  
  
València, 13 de desembre de 2023.- El secretari autonòmic de Planificació, Informació i Transformació Digital: Bernardo Valdivieso Martinez.